akantusfamilien
Store norske leksikon,Biologi,Planteriket,Dekkfrøete planter,Tofrøbladete planter,Leppeblomstordenen,Acanthaceae
Akantusfamilien er en plantefamilie med cirka 2600 arter, mest i India og Sør-Amerika. De fleste er spinkle urter, men det finnes også lianer som slynger seg høyt opp i trærne.
Høybladene er ofte store og med sterke, livlige farger, og blomstene sitter i aks eller klaser. Blomsten er ofte leppeformet, med et langt, smalt kronrør, og har enten to lange og to korte eller bare to pollenbærere. Den har kapselfrukt med to rom. En kraftig frøstreng slynger som regel frøene ut.Arter i slektene Aphelandra, Beloperone, Crossandra, Jacobinia, tropevindel (Thunbergia) med flere brukes mye som prydplanter Les mer i Store norske leksikon blomsterplanter